HTECH กำไรไตรมาส 1 สูงกว่าคาด-ลุ้นทั้งปีนี้โตแตะ 146 ลบ. แนะซื้อเป้า 7.80 บาท
HTECH กำไรไตรมาส 1 สูงกว่าคาด-ลุ้นทั้งปีนี้โตแตะ 146 ลบ. ปีหน้าทะลุ 167 ลบ. แนะซื้อเป้า 7.80 บาท
HTECH กำไรไตรมาส 1 สูงกว่าคาด-ลุ้นทั้งปีนี้โตแตะ 146 ลบ. ปีหน้าทะลุ 167 ลบ. แนะซื้อเป้า 7.80 บาท
25 พ.ค. 2565

บล.เคทีบีเอสที ระบุในบทวิเคราะห์วันนี้ (18 พ.ค.2565) ว่า บริษัท แฮลเซี่ยน เทคโนโลยี่ จำกัด (มหาชน) หรือ HTECH (ซื้อ/เป้า 7.80 บาท) คงคำแนะนำ “ซื้อ” และคงราคาเป้าหมายที่ 7.80 บาท โดยบริษัทรายงานกำไรสุทธิไตรมาส 1/2565  อยู่ที่ 34 ล้านบาท (ลดลง 13% เทียบช่วงเดียวกันของปีก่อน,โต 5% เทียบไตรมาสก่อนหน้า) สูงกว่าที่เราคาดที่ 31 ล้านบาท จาก gross margin ที่สูงกว่าคาดผลจากค่าเสื่อมลดลง และEconomies of scale
ขณะที่ SG&amp;A/Sales ทรงตัว เทียบช่วงเดียวกันของปีก่อนแต่ปรับเพิ่มขึ้น เทียบไตรมาสก่อนหน้าผลจากการขึ้นเงินเดือนพนักงานประจำปี ในส่วนของรายได้เป็นไปตามที่คาดเติบโตดี เทียบช่วงเดียวกันของปีก่อนจากก าลังการผลิตที่เพิ่มขึ้น และสถานการณ์ covid-19 ดีขึ้น
คงประมาณการกำไรสุทธิ 2565 อยู่ที่ 146 ล้านบาท (โต 8% เทียบช่วงเดียวกันของปีก่อน) และปี 2566 อยู่ที่  167 ล้านบาท (โต 15% เทียบช่วงเดียวกันของปีก่อน) สาเหตุจาก 1)gross margin อยู่ในระดับสูงที่35% ลดลงจากปี 2564 สะท้อนค่าเสื่อมที่เพิ่มมากขึ้นจากการขยายโรงงานและค่าแรงที่เพิ่มขึ้นที่ประเทศสหรัฐฯ 2)ประมาณการรายได้ยังเติบโตได้ดีต่อเนื่องอยู่ที่ 1,341 ล้านบาท (โต 20% เทียบช่วงเดียวกันของปีก่อน) และ 1,537 ล้านบาท (โต15% เทียบช่วงเดียวกันของปีก่อน) จากการเพิ่มกำลังการผลิตที่สหรัฐฯและเวียดนาม
ราคาหุ้น underperform SET ลดลง 17% และลดลง 3% ในช่วง 1 และ 3 เดือนที่ผ่านมา จากราคาหุ้นที่ปรับตัวลงตามกลุ่มผู้ผลิตชิ้นส่วน electronic โดยเรายังคงคำแนะนำ “ซื้อ” จากที่มองว่าธุรกิจของบริษัทยังสามารถเติบโตได้ต่อจากความต้องการ HDD ที่ยังสูงจากData center รวมถึงมีแผนเพิ่มก าลังการผลิตทั้งในประเทศสหรัฐฯและเวียดนามอย่างต่อเนื่อง